CELEX: 62014TN0731
Language: fi
Date: 2014-10-17 00:00:00
Title: Asia T-731/14: Kanne 17.10.2014 – Agrotikos Synetairismos Profiti Ilia v. neuvosto

19.1.2015   
            
            
               FI
            
            
               Euroopan unionin virallinen lehti
            
            
               C 16/41
            
         
      Kanne 17.10.2014 – Agrotikos Synetairismos Profiti Ilia v. neuvosto
      (Asia T-731/14)
      (2015/C 016/64)
      Oikeudenkäyntikieli: kreikka
      
         Asianosaiset
      
      
         Kantaja: Agrotikos Synetairismos Profiti Ilia (Skydra, Kreikka) (edustaja: asianajaja K. Chrysogonos)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annetun neuvoston riidanalaisen asetuksen (EU) N:o 833/2014 (EUVL L 229, s. 1) ja ottamaan kumoamisvaatimuksen tutkittavaksi, mikäli unionin yleinen tuomioistuin katsoo, että kaikki kumoamiskanteen tutkittavaksi ottamisen ratkaisemista koskevat edellytykset täyttyvät, ja
               
            
                  —
               
               
                  velvoittamaan neuvoston korvaamaan kantajalle aiheutuneet oikeudenkäyntikulut ja vastaamaan omista oikeudenkäyntikuluistaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen.
      
                  1)
               
               
                  Kanneperuste, joka perustuu virheellisen oikeusperustan valintaan.
                  
                              —
                           
                           
                              Kantaja väittää, että riidanalainen asetus annettiin virheellisesti siten, että sen oikeusperustana on SEUT 215 artikla, koska asetuksen tavoitteesta ja sisällöstä ilmenee, että se olisi pitänyt antaa yhteistä kauppapolitiikkaa koskevan SEUT 207 artiklan (aikaisemmin EY 133 artikla) nojalla ja se olisi siten pitänyt antaa tavallista lainsäätämisjärjestystä noudattaen. Kantajan oikeussuojan tarve perustuu siihen, että riidanalainen toimi on sääntelytoimi, joka ei edellytä täytäntöönpanotoimenpiteitä SEUT 263 artiklan neljännen kohdan mukaisesti ja joka koskee kantajaa suoraan.